ၸွင်ႇသမ်ႉၵိုင်ႇၵႃႈမၼ်းႁိုဝ်

ၸွင်ႇသမ်ႉၵိုင်ႇၵႃႈမၼ်းႁိုဝ်?
==================
မိူဝ်ႈယၢမ်းသိူဝ်လူင် ႁူပ်ႉၺႃးမႃမႃႈ/ယွင်ႇၼၼ်ႉ မၼ်းၸင်ႇၵိုင်ႉၵၢင်ႉသိုင်ႇမႅပ်း/ပႅပ်ႉပႅတ်ႈၵမ်းသိုဝ်ႈယူႇယဝ်ႉ။

ယၢမ်းၼင်ႇၼၼ် သိူဝ်ဢွၼ်ႇ ဢၼ်ပဵၼ်လုၵ်ႈမၼ်းၼၼ်ႉၸင်ႇထၢမ်ဝႃႈ -

"ပေႃႈႁဝ်းၼႆႉသၢင်ႇသီႈၵေႃႈယၢမ်ႈၶႄႉၶဵင်ႇမႃး သိူဝ်ၾႆးၵေႃႈယၢမ်ႈၶႄႉၶဵင်ႇမႃး ယွၼ်ႉသင်လႄႈမိူဝ်ႈႁၼ်မႃယွင်ႇ မႃမႃႈၼႆႉသမ်ႉ မႅပ်းသိုင်ႇတူဝ်ယွၼ်ႉသင်ၶႃႈ"

သိူဝ်လူင်ၼၼ်ႉၵေႃႈ ၸင်ႇထၢမ်လုၵ်ႈမၼ်းၶိုၼ်းဝႃႈ -

"သင်ပေႉမႃယွင်ႇ မႃမႃႈၸိုင် ၸွင်ႇထုၵ်ႇလီဢဝ်ၵုင်ႇ ဢဝ်မုၼ်ယူႇႁႃႉလုၵ်ႈၸၢႆး"

သိူဝ်ဢွၼ်ႇၼၼ်ႉၵေႃႈ ၶွၼ်းႁူဝ်မၼ်းၼေၶိုၼ်းယူႇယဝ်ႉ။

"သင်လႆႈၶၢမ်ႇတင်းမႃယွင်ႇ မႃမႃႈၶူပ်းသမ်ႉၼႃႇ ၸွင်ႇၵိုင်ႇၵႃႈမၼ်းယူႇၼႄႇ"

သိူဝ်ဢွၼ်ႇၼၼ်ႉၵေႃႈ ၶွၼ်းႁူဝ်မၼ်းၶိုၼ်းထႅင်ႈယူႇယဝ်ႉ။

"ယွၼ်ႉၼၼ် ပဵၼ်သင်လႄႈႁဝ်းသမ်ႉတေၶူပ်းၵၼ်တင်းမႃယွင်ႇ မႃမႃႈႁဵတ်းသင်လႃႇ မႃယွင်ႇ မႃမႃႈဢၼ်ဝႃႈၼႆႉ ႁၼ်သင်ၵေႃႈ ၶဝ်တေႃႈတေၶူပ်းယူႇယဝ်ႉဢိူဝ်ႈ ယွၼ်ႉၼၼ် တူဝ်လႂ်သေၵေႃႈယဝ်ႉ မၼ်းဢမ်ႇၵိုင်ႇတၢၼ်ႇ တႃႇႁဝ်းတေၶႄႉၶဵင်ႇၵၼ်တင်းၶဝ်ၵူၺ်း လွင်ႈၼႆႉလုၵ်ႈတွင်းဝႆႉတေႃႇၸူဝ်ႈၼႃႈ ယႃႇပေၵႂႃႇယိူင်ႈၵူၼ်းၶဝ် ၵူၼ်းၵမ်ႈၼမ်ၶဝ်ၼႆႉ ၶဝ်ၶႄႉၶဵင်ႇၶူပ်းၵၼ်တင်း မႃယွင်ႇမႃမႃႈဢိူဝ်ႈ ..... "

#တွၼ်ႈသွၼ်
ဢဝ်ဢပုမ်ႇႁူဝ်ၼႆႉသေ သင်ႇသွၼ်တူဝ်ၵဝ်ႇၶိုၼ်း ယၢမ်းၸဝ်ႈၵဝ်ႇ ၶႂ်ႈၽိတ်းမေႃးၵၼ်တင်း ၵူၼ်းၵေႃႉဢၼ် မႃးလၢတ်ႈယႃႉယူင်း တေႃးသၸဝ်ႈၵဝ်ႇၼၼ်ႉယူႇယဝ်ႉ။

ၼပ်ႉယမ်ယႂ်ႇၼမ်သေ
ဝၼ်းၼုမ်ႇ( လႃႈသဵဝ်ႈ )
႑႕. ႔. ႒႐႑႙ ဝၼ်းၸၼ်